Trelis/gawiki huggingface dataset:
Buamáil Deal (1989). Tharla Buamáil Deal i Kent, Sasana ar an 22 Meán Fómhair 1989. Rinne an tIRA buamáil ar bheairicí i mbaile Deal, eachtra inar maraíodh 11 ball de Bhanna Ceoil na Muirshaighdiúirí Ríoga. Maraíodh teanór, fliúiteadóir, veidhleadóir, sacsafónaí, trombónaí, trumpadóir, tiúbadóir, basúnaí, cnagcheoltóir, clairinéadóir agus fiú pianódóir snagcheoil. Gortaíodh 21 eile.
Dúirt an tIRA gurbh iad a bhí freagrach. Níor rugadh riamh ar an té a bhí ciontach.
Buamáil NIFSL (1992). Tharla Buamáil NIFSL (Northern Ireland Forensic Science Laboratory) ar an 23 Meán Fómhair 1992 nuair a rinne an tIRA onsaí ar an Saotharlann Fóiréinseolaíochta i dTuaisceart Éireann ar Bhóthar Newtownbreda, Béal Feirste. Phléasc buama 1,360 chileagram ann, pléasc mhór mhillteach, agus i measc na cinn is mó riamh le linn na dTrioblóidí.
Ar an dea-uair, bhi duine ar bith i gcorp an fhoirgnimh. Ach scriosadh an saotharlann. Tógadh hipearmhargadh Tesco ina áit. Bhog an NIFSL go dtí Seapark, Carraig Fhearghais.
Sa bhliain 1975, rinneadh damáiste do struchtúr an fhoirgnimh NIFSL chomh maith, nuair a phléasc buama IRA eile.
Craobhchomórtas Leadóige Virginia Slims, 1970. Réachtáladh Craobhchomórtas Leadóige Virginia Slims ar 23-26 Meán Fómhair 1970 i Houston, Texas. Céim mhór chun tosaigh ar son a bhí i gceist leis nuair a bhris agóid amach faoi chúrsaí pá. 
Tamaill roimhe sin, shiúil na mná amach as an Craobhchomórtas Leadóige Pacific Southwest mar agóid. Ceisteanna comhionannais go príomha a bhí i gceist leis an ngearán. 
Bhunaigh na mná a gcraobhchomórtas féin, na "Virginia Slims". Chuir na mná a gcuid airgid i bhfiontar ag an am. Cúpla bliain níos déanaí, bhain siad a sprioc amach, is é sin, pá comhionann. 
Bhí an comórtas leadóige urraithe ag Philip Morris, chun fógraíocht tobac a dhéanamh do 'VIrginia Slims'.
Bhí Billie Jean King mar urlabhraí thar ceann na mban i 1970.
Scéalaí Mór Mhín an Líneacháin. Ocht scéal béaloideasa atá sa leabhar seo ó bhéalaithris Shéamais Mhic Amhlaoibh sna Saileacha, na Frosa, i bparóiste Inbhir i dTír Chonaill. Ba i Mín an Líneacháin i bparóiste na nGleanntach a rugadh Mac Amhlaoibh in 1879, ach i ndiaidh dó Mháire Ní Dhomhnaill, as ceantar na bhFrosa a phósadh, sa taobh tíre sin a chaith sé an chuid eile dá shaol.
Tá cuir síos anseo ar an scéalaí cáiliúil a bheatha, a dúiche, a chairde is a mhuintir. Tá dhá diosca ag dul leis an leabhar 124 leathanach seo, ar a gcloistear an scéalaí é féin ag nósadh dhá scéala dúinn.
Seo an cúigiú leabhar déag scríofa ag Pádraig Ó Baoighill ó chuaigh sé le scríbhneoireacht lánaimsire i 1993. Á fhoilsiu ag an chomhlacht foilsitheoireachta Coiscéim sa bhliain 2010.
Turgnamh Geiger-Marsden. Rinne Hans Geiger agus Ernest Marsden an turgnamh cáiliúil úd ar a dtugtar Turgnamh Geiger-Marsden, nó " turgnamh an scragaill óir". 
Feadán miotail atá ann, dhá leictreoid is gás eatarthu, agus fuinneog ag ceann amháin de. Nuair a thagann béite-cháithnín isteach an fhuinneog, ianaíonn an gás, agus ritheann na luchtanna iarmharacha do na leictreoidí. 
Gineann sé seo bíog voltais idir na leictreoidí, agus déanann an t-áiritheoir na bíoga a chomhaireamh. Tugtar áiritheoir Geiger-Muller ar an ionstraim seo.
Greannáin. I measc na greannán a chuimsíonn an leigheas tá greannáin, leabhair grinn agus stiallacha grinn. An chuma riamh ar "The Yellow Kid" in 1895. An chéad uair riamh an chuma ar charachtar crógach lena n-áirítear "Superman" in 1938. 
Stair na greannán.
An dá fhoilsitheoir leabhar grinn is cáiliúla ó Malcolm Wheeler-Nicholson agus Martin Goodman na greannáin superheroes lena n-áirítear: DC Comics san áireamh Superman, Batman agus Wonder Woman, agus Marvel Comics san áireamh Hulk, Spider-Man, X-Men agus Fantastic Four. Carachtair Cruinne Disney lena n-áirítear Mickey Mouse agus Donald Duck. Na carachtair greannáin is fearr lena n-áirítear Garfield, The Smurfs, Peanuts (san áireamh: Snoopy agus Charlie Brown), Heathcliff, Cubitus, Baby Blues, Asterix, Cathy, Hägar the Horrible, Beetle Bailey, Lucky Luke, Dennis the Menace, The Beano, Dennis the Menace and Gnasher, Minnie the Minx, Dandy, Dilbert agus i bhfad níos mó.
Na hÓglaigh Náisiúnta. Bhí ballraíocht de 180,000 duine ag Óglaigh na hÉireann faoi lár 1914. Ach tharla scoilt eatarthu sa bhliain sin faoi ar chóir nó nár chóir dá mbaill liostáil i bhFórsa na Breataine chun dul ag troid i gcogadh na hEorpa. Chuir thart ar 11,000 duine go láidir ina aghaidh seo agus choinnigh siad an t-ainm bunaithe. Tugadh na hÓglaigh Náisiúnta ar an gcuid eile.
Imeachtaí.
Droichead Adhmaid.
Agus é ag tabhairt óráide ag an Droichead Adhmaid, i nGarraí na nGabhlán, Co. Chill Mhantáin, ar an 20 Meán Fómhair 1914, d’fhógair Seán Mac Réamainn a thacaíocht don chogadh agus d’iarr ar an hÓglaigh dul chun cogaíochta; d'impigh sé ar na hÓglaigh liostáil le hArm na Breataine agus dul ag troid ar an Mór-Roinn. D'iarr sé orthu sin a bhí i láthair a bheith fearúil agus an fód a sheasamh ː“Gabhaigí chuig cibé áit a bhfuil an líne thosaigh, leis an cheart, an tsaoirse agus an creideamh a chosaint sa chogadh seo. ”Bheadh a mhalairt d’iompar ina ábhar náire dár dtír go deo.
Scoilt san eagraíocht.
Chruthaigh tacaíocht Redmond don Chogadh scoilt i ngluaiseacht na n-óglach. Tar éis do John Redmond iarraidh ar Óglaigh na hÉireann dul ag troid sa chogadh, chuir coiste sealadach na nÓglach, a raibh Eoin Mac Néill ina Cheann Foirne air, scoilt san eagraíocht. Ar an 24 Meán Fómhair 1914, i ráiteas sínithe ag Pádraig Mac Piarais, Seosamh Pluincéid agus poblachtaigh mhóra eile, shéan Coiste Sealadach Óglaigh na hÉireann ceannas Redmond ar an eagraíocht. Mhaígh nach féidir le hÉirinn “with honour or safety, take part in foreign quarrels otherwise than through the free action of a National Government of her own”. 
Éasaontú.
Thaobhaigh tromlach na mball le Redmond, agus thug siad na "hÓglaigh Náisiúnta" orthu féin. Choinnigh na baill a d’fhan sa bhaile an t-ainm Óglaigh na hÉireann. Ar fud na tíre, thacaigh 93% de na hÓglaigh le Redmond. Ceapadh nach dtacódh aon duine le Mac Néill. Ach thacaígh timpeall 12,000 leis, fad agus a thacaígh 158,000 eile le Mac Réamoinn agus athchóiriú á dhéanamh acu orthu féin faoin ainm Na hÓglaigh Náisiúnta. 
As an méid seo áfach, níor ghlac ach 25,000 ballraíocht in Arm na Breataine Móire faoi mhí Feabhra 1917.
Séamus Ó Tuama. Ba ghníomhaí míleatach poblachtach Éireannach é Séamus Ó Tuama (5 Samhain 1919 - 12 Meán Fómhair 1989) a bhí dhá uair mar cheann foirne ar an IRA Sealadach.
Beathaisnéis.
Rugadh Ó Tuama i mBéal Feirste ar Shráid Marchioness , bhí cónaí ar ag 6 Sráid Sevastopol i gceantar na bhFál. "Thumper" a thugtaí air mar go raibh sé teasaí ó nádúr, agus an nós a bhí aige a dhorn a bhualadh ar tháblaí, is beag oideachas a fuair sé agus bhí sé ina 'reathaí' geallghlacadóra. Oibrí deonach sna 1920idí ba ea athair Sheamais. Bhí cónaí air i mBéal Feirste, go compordach lena bhean chéile, Rosie, a phós sé i 1946. Le chéile bhí mic agus iníonacha acu.
Óglaigh na hÉireann (an IRA).
Bhí baint aige leis an IRA ón na 1930idí agus imtheorannaíodh é i dTuaisceart Éireann le linn na 1940idí ar an long príosúin Al Rawdah agus ina dhiaidh sin i bPríosún Bhóthar Chromghlinne i mBéal Feirste. Coinníodh Rosie, a bhean chéile, ina príosúnach i bpríosún na mban, Ard Mhacha, i dTuaisceart Éireann. Chuir sé i gcoinne an bhogtha i dtreo na heite clé, an t-athrú a thacaigh Cathal Goulding leis sna 1960idí, agus i 1968, chuidigh sé leis an Andersonstown Republican Club (Cumann Roddy McCorley ina dhiaidh sin) a bhunú.
An tAthair Pádraig Ó Duinnín - Bleachtaire. Is í Biddy Jenkinson údar an leabhair seo, An tAthair Pádraig Ó Duinnín - Bleachtaire.
Dhein an tAthair Ua Duinnín gaisce agus d'fhág réim agus doimhneacht a shaothair pobal na Gaeilge faoina chomaoin. Foilsíodh an chéad eagrán dá Fhochlóir (Foclóir Gaedhilge agus Béarla) sa bhliain 1904 agus chuir sé go mór leis in eagrán 1927. San eagrán nua san, luaigh sé ciall thánaisteach le "scéal fiannaidheachta" - "a cock and bull story". Dá réir sin, b'fhéidir go dtabharfadh an Duinníneach féin "scéalta fiannaidheachta" ar scéalta an chnuasaigh seo. Ach, cá bhfios?
Dhein Biddy Jenkinson spraoi leis an bhfírinne nuair a mhúnlaigh sí na h-eachtraí anseo. Chuir Ríbó, a dheilbhigh na léaráidí, leis an spraoi sin. Bheidís beirt ag súil go maithfeadh an Duinníneach dóibh é, ón uair gur dóigh leo go raibh siad ar thóir taibhse a bhfuil cónaí air sa bhFoclóir.
Is cinnte go maithfidh léitheoirí na h-aoise seo dóibh mar go dtaitneoidh an leabhar go mór leo siúd a bhaineann sult as greann mín, agus as rémheilt agus spíonadh na faisnéise.
Aon scéal déag atá sa leabhar seo, aon chás déag le réiteach. Is cuimhin linn ar fad an sainmhíniú a thug an Duinníneach ar an bhfocal 'bleachtaire': 'a milker, a dairyman, a milk dealer, a wheeler;' agus sa deireadh 'a detective.'
An Comhlacht foilsitheoireachta Coiscéim a d’fhoilsigh an leabhar sa bhliain 2008 agus tá 245 leathanach ann.
Niall Glúindubh. Rí Ailigh de Chineál Eoghain agus Ardrí na hÉireann den 10ú haois ba ea Niall Glúndubh mac Aodha (Sean-Ghaeilge Niall Glúndub mac Áedo) (bás 14ú Meán Fómhair 919). Aodh Fionnliath ba ea a athair, agus Maol Muire ní "Chináeda" mhic Ailpín, rí na hAlban, a mháthair.
Beatha.
Feictear don chéad uair é Niall nuair a tháinig sí i gcomharbacht ar a dheartháir, Domhnall, mar rí Ailigh sa bhliain 911. Chloígh Niall ríthe Dhál Araí agus na hUlaid ag Cath Áth Gláraigh (Contae Aontroma an lae inniu) agus Cath an Bhaile Meánaigh chun a chuid cumhachta a mhéadú. Chloígh an Ard-Rí, Flann Sinna mac Maíl Sechnaill de Chlann Cholmáin Uí Néill, é áfach ag Cath Chrosa Caoil (Contae na Mí an lae inniu). Bhí sé pósta, mar sin féin, le hiníon Fhlainn, Gormlaith.
I ndeireadh bhás Fhlainn sa bhliain 916, tháinig Niall i gcomharbacht air mar Ard-Rí. Le tacaíocht chlanna Leath Choinn, ghlac clanna Uí Néill i ndeireadh na dála a éileamh don coróin. Le linn a réimis, athbhunaigh sé an t-aonach traidisiúnta ag Tailte. 
Sna blianta tar éis 914, rinne Uí Íomhair, Lochlannaigh, ionsaí ar dheisceart na hÉireann, laghdaíodh cumhacht na nEoghanacht sa Mhumhain, agus bunaíodh longfort ag Port Láirge. Chuaigh Niall ó dheas lena slua chun cur in éadan na Lochlannach agus tacú a thabhairt don Mhumhain, agus tharla cath mór sa samhradh 917. Bhí toradh éiginntitheacht ann, ach d'éag go leor uaisle agus fo-ríthe Gaelacha. Scriosadh go holc arm rí na Laigean ámh gar do Thobar Moling, agus tógadh an cúige faoi smacht na Lochlannach.
In ainneoin a fheachtais in éadan na Lochlannach, lean go leor acu siúd ag lonnú in Éirinn. Athbhunaigh siad a longfort ag Duibhlinn (tar éis bearna 15-year) agus áiteanna eile ar an gcósta thoir, ag brú ar ríocht na Mí. Chuaigh Niall i Laigin isteach, le tacú chlanna Uí Néill, na nOiriall agus na nUlad, ag lorg cogaidh. Cloíodh go holc a arm ámh ag na Lochlannaigh faoi cheannas Sihtric Caoch, ag Cath na hInse ar an 14ú Meán Fómhair 919. Maraíodh Niall i dteannta le dhá thaoiseach déag eile,o De réir tuairisc eile san "Anglo-Saxon Chronicle", mharaigh Sihtric " his brother Niall " sa bhliain 921.
Tháinig Donnchad Donn mac Flainn Sinna i gcomharbacht ar Ghlúindubh mar Ard-Rí, agus a mac, Muircheartach, "Eachtar an Iarthair", mar rí Ailigh.
Conghalach Chnóbha. Ard-Rí na hÉireann ba ea Conghalach Chnóbha (Mheán-Ghaeilge Congalach Cnogba) nó Conghalach mac Maol Mithigh ("Congalach mac Máel Mithig"), de réir na ríliostaí i nAnnála na gCeithre Máistrí, ón mbliain 944 go dtí 956. Is é Conghalach duine den dá "ard-rí Érenn" déag i láimh an bhunscríobhaí d'Annála Uladh.
Sliochtach den 10ú glúin de Shíol Aodha Sláine ar thaobh a athar ba ea Conghalach, rud a dtabharfadh tacaíocht dá ríogacht. Ar thaobh a mháthair, ba bhall de Chlann Cholmáin é, garmhac Flann Sionainne agus nia an iarArd-Rí, Donnchad Donn. Sna Annála Inis Faithlinn, Ard-Rí go bhfreasúra a bhí sé, ag coimhlint lena namhaid, Ruairí Ó Canannáin de Chineál Conaill.
Tuairiscítear sna hannála Éireann go raibh Conghalach i mbun chogaidh le cuid mhaith dá chomharsana, agus ó thráth go chéile cara agus namhaid rí Dhubhlinne, Amhlaoibh Cuarán. D'éag Conghalach i ndearadh na dála ag troid in éadan na Laigean agus na nGael-Lochlannach as Duibhlinn sa bhliain 956, i luíochán ag Dún Ailinne (Contae Chill Dara).
Domnall ua Néill. Ardrí na hÉireann ba ea Domhnall Ó Néill (Meán-Ghaeilge: "Domnall ua Néill") (bás 980) ón mbliain 956 go 980. 
Muircheartach mac Néill ba ea athair Dhomhnaill, agus Niall Glúndub a sheanathair, ball de Chineál Eoghain Uí Néill an Tuaiscirt. Rinneadh chomh-rí Ailigh é lena dheartháir Flaithbheartach tar éis bhás a athar sa bhliain 943. D'éirigh sé ina Ard-Rí tar éis bhás a chol ceathrair Conghalach Chnóbha de Shíol Aodha Sláine.
Meastar gur cheannaire éifeachtach é Domhnall, a chuir who leasuithe míleata i bhfeidhm, a cuireadh níos deireanaí síos do Bhrian Bóramha. Chaith sé cuid mhaith dá réimeas i mbun chogaidh in éadan fhear céile a dheirféir, Amhlaoibh Cuarán, rí Átha Cliath. Sa bhliain 980, d'éirigh sé as a choróin agus chuaigh sé isteach i mainistir Ard Mhacha, áit a fuair sé bás go gairid ina dhiaidh.
Tugtar ina thásc an teideal "ard-rí Érenn" do Dhomhnall. An duine deireanach dá mhuintir ba ea é ar a bronnadh an teideal úd. Tháinig Maol Seachnaill mac Domhnaill de Clann Cholmáin i gcomharbacht air.
I measc chlann Dhomhnaill bhí: Muireadach, agus mac aigesean a bhí ina shinsear Dhomhnall Ó Lochlann, b'fhéidir; agus Muircheartach, sinsear Uí Néill Thír Eoghain. Rí Ailigh agus príomhphearsa Uí Néill ba ea a gharmhac, Flaithbheartach Ó Néill.
Fiachra Casán. Ard-Rí seanscéalach na hÉireann ba ea Fiachra Casán (Sean-Ghaeilge Fiachrae Casán). Samhlaítear é le rí a fheictear sa ríliosta Buile Choinn, faoin ainm Fiechri, faighte idir Cairbre Lifechair agus roimh Dáire Dreachleathan.
Beatha.
De réir na seanghinealach, mac "Cholla Fochtríth" ba ea Fiechri/Fiachra. Ní fheictear é sna ríliostaí na meánaoise, cé go ndeir siad gur sinsear na gCruithne é. Sna ginealaigh úd, tugtar treoir deartháireacha dó, "Imchad, Finnchad" agus "Rochaid" agus deirtear go raibh mac aige darbh ainm "Fedelmid". Meastar gur sinsear iad a dheartháireacha de roinnt clann na gCruithne amhail is Uí Mhéith agus Uí Chriomhthainn, sinsear féin de ríthe Oiriall a mhaígh gur de shliocht "Rochaide" iad trí Chairbre "Dam Arcait".
Sinsear ba ea Fiachra féin de ríthe na nOirthear. Faoin 8ú haois, ní raibh ach mion chumhacht pholaitiúil acu. Feictear a n-ainm fós, mar sin féin, ar dhá bharúntacht i gContae Ard Mhacha, Na hOirthir Uachtaracha agus Na hOirthir Íochtaracha. 
D'fhéadfadh go raibh cumhacht níos mó acu le linn tréimhse níos ársa. Tuairiscítear i nAnnála Uladh don bhliain 520, gur cloíodh agus mharaigh Ardghal mac Conaill Uí Néill ag Muircheartach mac Earca agus a chomhghuaillí, rí na nOirthear "Colcu Moo Cluethi", ag "Détna" sa Bhreá.
Aoibhinn an Galar. Conleth Ellis a scríobh an leabhar seo agus tá 97 leathanach ann.
Más gá lipéad a chur ar an úrscéal seo, is dócha gur scéal grá go bunúsach é. É suite sa Chéinia agus i mBéal Feirste, áiteanna a gcuirtear i gcomparaid le chéile ó thaobh na réabhlóide de.
Éirí Amach na Mau Mau, sna Caogaidí, agus tús na dTroibleoidí ó Thuaidh, sna Seascaidí...is nasc eatarthu siúd í Rachel Patterson seandálaí tuisceanach,
cliarscoil ghairgeach ó dheas agus meánscoil bharbartha ó thuaidh. Is neasc eatarthu siúd é Cíogan Ó Traoi, múinteoir neamhéifeachtach.
Aoíbhinn an galar grá mná ach cé thuigeann i gceart an grá céanna...Rachel, Cíogán, nó Áine Ní Mhuircheartaigh, an triúr slios den triantán?
Deireadh seachtaine i saol an triúr. Nithe fíorthábhachtacha le foghlaim ag gach duine acu. Agus nithe le teagasc...
An chéad chló 1986 Coiscéim.
Acht Díbeartha, 1697. Ritheadh an tAcht Díbeartha, 1697 ar 25 Meán Fómhair 1697 (9 Will 3 c.1) ). Bhí na Péindlíthe á gcur i bhfeidhm ag an am. Leis an Acht seo, díbríodh an chléir Chaitliceach le hAcht Parlaiminte in Éirinn le linn réimeas Liam III. 
I measc dlíthe eile, bhí ordaithe faoin Acht Díbeartha go n-imeodh gach easpag as Éirinn roimh Lá Bealtaine 1698.
Artie Lange. Is aisteoir agus stiúrthóir Meiriceánach é Arthur Steven "Artie" Lange, Jr., a rugadh ar an 11 Deireadh Fómhair 1967).
V (deoch). Is éard atá i " 'V' " ná branda deoch fuinnimh arna tháirgeadh ag Frucor, monaróir dí atá lonnaithe sa Nua-Shéalainn. Seoladh é in Methven, an Nua-Shéalainn i mí Lúnasa 1997 agus san Astráil i 1999. D'éirigh leis an táirge, sciar den mhargadh os cionn 60% i an Nua-Shéalainn agus 42% san Astráil,
Leaganacha.
Is é V Energy (dá ngairtear "V Green" freisin) blas bunaidh V a eisíodh i 1997.
Is blas “mistéireach” é Gorm V (dá ngairtear "V Blue" freisin) a tugadh isteach i mí Dheireadh Fómhair 2011 a thugann V dúshlán don óltóir iarracht a dhéanamh an blas a oibriú amach.
Is rogha eile blas é V Pure a scaoiltear in 2016 ag teacht ó 6 Chomhábhar Nádúrtha; sú úll, uisce súilíneach, sú líomóide, sliocht síl Guarana, caiféin ó pónairí caife glas agus blas V nádúrtha.
Chuir V an dara blas Saor ó Shiúcra leis in 2018, ar théama tar éis an tsamhraidh agus na trópaicí. Tháinig an táirge seo in ionad “V Zero“.
“V Tortured Orchard Raspberry Lemonade” tugadh isteach in 2018.
V Energy Shots.
Éilítear go bhfuil na lámhaigh fuinnimh (a thuairiscítear mar "Pocket Rockets") chomh héifeachtach leis na cannaí níos mó ach go bhfuil blas an-searbh orthu atá, de réir shuíomh Gréasáin V Pocket Rocket, chun leanaí óga a chosc ó iad a ól.
V Iced Drinks.
In 2018, d’eisigh V 2 dheoch chaife Iced agus 2 dheoch seacláide Iced chuig Margadh na Nua-Shéalainne agus na hAstráile.
Conradh um Chosc Cuimsitheach ar Thrialacha Núicléacha. Chuirfeadh an Conradh um Chosc Cuimsitheach ar Thrialacha Núicléacha cosc ar phléascáin tástálacha núicléacha, ar an tslí sin tarraingítear líne shoiléir idir úsáidí síochánta agus míleata na teicneolaíochta núicléach.
Níl an Conradh i bhfeidhm i láthair na huaire. Agus ní chuirfear an Conradh i bhfeidhm ach amháin nuair a dhaingneoidh gach tír é, atá sa liosta in Iarscríbhinn 2 leis an gConradh (a raibh acmhainn núicléach acu nuair a comhaontaíodh an conradh). D'iarr Éire ar gach tír atá fós ann in Iarscríbhinn 2 – ocht dtír in iomlán – an conradh a dhaingniú láithreach agus gan choinníollacha.
Agóidí.
Reáchtáltar an Lá Idirnáisiúnta in aghaidh Tástálacha Núicléacha ar an 29 Lúnasa agus an Lá Idirnáisiúnta um Dhíothú Arm Núicléach 26 Meán Fómhair gach bliain.
Donnchadh I na hAlban. Bhí Donnchadh mac Crìonain a raibh an leasainm An t-Ilgarach air (Gaeilge na hÉireann: "An Galarach"), ina Rí ar Albain idir 1034 agus 1040. 
Saol.
Níl sinsearacht an rí Donnchadh I cinnte. I dtéacsanna na linne seo is é le Crìonan, ab Dhún Chailleann agus Bethóc, iníon le Maol Chaluim II, Rí na hAlban. I ndeireadh an 17ú haois, áfach, d'aithin an staraí Frederic Van Bossen, tar éis dó cuntais stairiúla a bhailiú ar fud na hEorpa, an Rí Donnchadh mar an chéad mhac le Abonarhl ap crinan (garmhac le Crìonan) agus an Banphrionsa Beitris, an iníon ba shine leis an Rí Maol Chaluim II agus Gunora a bhí ina iníon leis an "2nd Duke of Normandy". 
D’éag sé 14 Lúnasa, 1040.
Máel Muire ingen Cináeda. Iníon le Cináed mac Ailpin, Rí Dhál Riada, ba ea Máel Muire ingen Cináeda. Phós sí dhá rí tábhachtach Éireannacha de chuid Uí Néill. Ba é Aed Finliath den Chenél nEógain, Rí Ailigh agus Ard-Rí na hÉireann a chéad fhear céile. Glúndub|Ba é Niall Glúndub]], sinsear na hUí Neill, mac an phósta seo.
Bhí a dara fear céile Flann Sinna bainteach le 'Clann Cholmáin, an ríshliocht síolraithe ó Cholmán Mór mac Diarmata. Mar iníon, bean chéile agus máthair ríthe, nuair a d’éag Mael Muire sa bhliain 913, thuairiscigh Annála Uladh a bás, rud neamhghnách do chroinicí fireann-lárnach an ama sin.
Réabhlóideach ..... Réabhlóideach...seo leabhar leis an bhfile Éireannach Colette Nic Aodha. Saothar breá fileata í seo, ina bhfuil breis le dhá scór dán a d'eascair as tobar na smaointe agus sruth an liriceora. Sa cnuasach seo tá an t-údar ag féachaint siar ar na daoine a bhí tábhachtach di le linn a hóige, na carachtair a bhuail sí leo thar na mblianta agus a thugann sí ómós dóibh sa leabhar seo.
An Comhlacht foilsitheoireachta Coiscéim a d’fhoilsigh an leabhar sa bhliain 2020 agus tá 60 leathanach ann.
Dánta le Friedrich Hölderlin. Tá an leabhar seo Dánta le Friedrich Hölderlin aistrithe ag Isobel Ní Riain ón nGearmáinise go dtí an Ghaeilge, agus tá na leaganacha Gearmáinise san áireamh ann. Ba fhile fíorthábhachtach é Friedrich Hölderlin (1770-1884). Táimid faoi chomaoin ag an Deutsches Literaturarchiv Marbach as cead a thabhairt dúinn an íomhá clúdaigh a úsáid. Franz Karl Hiemer (1768-1822) a rinne an bunphictiúir. Portráid de Friedrich Hölderlin é féin atá ann.
Greamanna Fáis. Is í Isobel Ní Riain údar an leabhar seo Greamanna Fáis, atá faoi chailín óg grámhar atá ag dul i ngleic le dúshláin agus cúraimí an tsaoil. Seo a scéal agus í ag fás aníos, óna hóige mar ghirseach i sciorta pholcaphonct. Na turais chuig na hospidéil mar gheall ar thinneas cinn. A céad grá, na fir eile ina saol, agus an spraoí sna clubanna oíche. Am ag freastal ar an ollscoil di agus a cuid ama ag maireachtáil sa Ghaeltacht agus thar lear. Gearrscéal beo bríomhar atá an-so-léite agus suimiúil.
An Meisias Deireanach. Tomás Mac Síomóin a rinne an t-aistriúchán go Gaeilge seo An Meisias Deireanach. den aiste Ioruaise "Den sidste Messias" a bhí scríofa ag an fealsamh Ioruach Peter Wessel Zapffe, sa bhliain 1933. Bhí sé ar cheann de na saothair ba thábhachtaí ag Zapffe, agus rinne sé achoimre ar a chuid smaointe féin sa leabhar. Tháinig Zapffe ar an gconclúid; "Chomh fada agus a théann an cine daonna ar aghaidh go contúirteach leis an seachrán tubaisteach go bhfuil sa chinniúint bhitheolaíoch againn an bua a fháil, ní athróidh aon rud riachtanach." 
File agus úrscéalaí Gaeilge is ea Tomás Mac Síomóin (BÁC, 1938) agus tá PhD aige ó Ollscoil Cornell sna Stáit Aontaithe. Chaith sé tréimhse mar thaighdeoir eolaíochta, léachtóir ollscoile, iriseoir, agus mar eagarthóir ar Anois agus ar Comhar. D’aistrigh sé úrscéal Meicsiceánach le Juan Rulfo ó Spáinnis go Gaeilge, Pedro Páramo (Coiscéim 2008). Chuir sé Gaeilge ar chnuasach filíochta le Ernesto Cardenal ó Nicaragua, Na cathracha caillte (Coiscéim 2004). I gcomhar le Carl Mac Gabhann, d’aistrigh sé úrscéal Catalóinise do dhéagóirí le Victor Mora, El meu cor es diu Africa faoin teideal Mo chroí san Afraic (An Gúm, 2002).
Dallamullóg. Ba é an Eoghan Ua Conaill a scríobh an t-úrscéal seo Dallamullóg. Ciarraíoch é Eoghan a bhfuil cónaí air anois i Liatroim, D'fhoilsíodh roinnt dánta leis i Scríbhneoirí Cois Teorann le cúpla bliain anuas. Tá dearcadh dá chuid féin aige ar shaol na hÉireann, agus cloistear guth úr macánta ina chuid véarsaí. Is breá leis cúrsaí ceoil agus teangan, comhra agus íospóireacht. Is ríthabhachtach leis saoirse agus cearta an duine.
Cur síos ar an leabhar.
Nuair a bhí an saol ina ghasúr, nuair ba ghannchuid carr, gan trácht ar tharracóir, nuair ba gheall le merc gach morris minor, buailimid le Brian ag tabhairt aghaidh siar ar an mbus ar chúrsa Gaeltachta. Más ait an mac an saol is tréithí ná sin an óige le linn cúrsa mar é, agus an braon crua ag imirt sa ghrágán ar na daltaí ann! Cuirfimid aithne sa saothar seo ar langer ón gcathair cois Laoi, Don, stócach ard ceannasach a threoródh scata buachaillí i leith tionscal an uisce bheatha le cúnamh dhiamhracht an tslua sí. Seo tráth a raibh an phiseogaíocht ina sea roimh ré rábach na haibhléise.